English: I would like to thank the Welsh Conservatives today for bringing forward this debate on obesity, particularly just after Christmas, as Angela has said. Doing something good for 'Jan-YOU-ary' is a pledge we can all support during National Obesity Awareness Week. It is a matter of national shame that nearly two thirds of Welsh adults and a third of Welsh children are overweight or obese. But we have to deal with obesity in a sensitive way because people react differently, and we don't want people to look at the size zero in a magazine and think that that is the way that they have to go. So, it has to be a case of educating people in a sensible way. We must resist the urge to try to solve the obesity crisis by introducing legislation. A sugar tax is not going to magically stop people from drinking sugary drinks, in the same way that duties on cigarettes haven't had the desired result that we all wanted and expected. We haven't reduced the number - much - of people smoking. It just penalises those who can least afford to absorb the costs. A sugar tax, apart from being a regressive tax, will also do little to solve the fact that eating healthily is often more expensive than eating junk food. I mean, how often do people through - . You know, they need to get home quickly and they call in and grab a McDonald's as opposed to going home and cooking. Allotments are now part of the past, really, where we had wonderful veg and fruit, and everything home-grown, which we now class as organic and that for most people is way out of their pricing, or their budget. So what we can do is ensure that we are better educated about the foods that we eat. Schemes such as Change4Life are a great start, but rather than relying on national ad campaigns we should be delivering these messages to every schoolchild in Wales. Part of the new national curriculum should focus on teaching young people how to eat healthily and how to live a healthy lifestyle. The top-down approach hasn't worked so far, so let's go for a bottom-up approach instead. Thank you - diolch yn fawr.
Welsh: Hoffwn ddiolch i'r Ceidwadwyr Cymreig heddiw am gyflwyno'r ddadl hon ar ordewdra, yn enwedig yn union ar ôl y Nadolig, fel y mae Angela wedi dweud. Mae gwneud rhywbeth da ar gyfer mis Ionawr yn addewid y gall pawb ohonom ei gefnogi yn ystod Wythnos Genedlaethol Ymwybyddiaeth Gordewdra. Mae'n fater o gywilydd cenedlaethol fod bron i ddwy ran o dair o oedolion Cymru a thraean o blant Cymru yn rhy drwm neu'n ordew. Ond mae'n rhaid i ni ymdrin â gordewdra mewn modd sensitif gan fod pobl yn ymateb yn wahanol, ac nid ydym am i bobl edrych ar faint sero mewn cylchgrawn a chredu mai dyna'r ffordd sy'n rhaid iddynt fynd. Felly, mae'n rhaid iddo fod yn fater o addysgu pobl mewn ffordd synhwyrol. Mae'n rhaid i ni wrthsefyll yr awydd i geisio datrys yr argyfwng gordewdra drwy gyflwyno deddfwriaeth. Nid yw treth siwgr yn mynd i atal pobl yn wyrthiol rhag yfed diodydd llawn siwgr, yn yr un modd nad yw ardoll ar sigaréts wedi arwain at y canlyniad dymunol roeddem i gyd ei eisiau ac yn ei ddisgwyl. Nid ydym wedi gweld llawer o ostyngiad yn nifer y bobl sy'n smygu. Mae'n cosbi'r rhai sydd leiaf abl i fforddio talu'r costau. Ar wahân i fod yn dreth anflaengar, ni fydd y dreth siwgr yn gwneud llawer i ddatrys y ffaith ychwaith fod bwyta'n iach yn aml yn ddrutach na bwyta bwyd sothach. Hynny yw, pa mor aml y mae pobl drwy - . Wyddoch chi, mae angen iddynt fynd adref yn gyflym ac maent yn galw heibio i gael McDonalds yn hytrach na mynd adref a choginio. Mae rhandiroedd bellach yn rhan o'r gorffennol, mewn gwirionedd, lle roedd gennym lysiau a ffrwythau gwych, a phopeth wedi'i dyfu gartref, pethau rydym yn awr yn eu galw'n organig, ac sydd i'r rhan fwyaf o bobl ymhell y tu hwnt i'r pris y gallant ei fforddio, neu eu cyllideb. Felly yr hyn y gallwn ei wneud yw sicrhau ein bod wedi ein haddysgu'n well am y bwydydd rydym yn eu bwyta. Mae cynlluniau fel Newid am Oes yn ddechrau gwych, ond yn hytrach na dibynnu ar ymgyrchoedd hysbysebu cenedlaethol dylem fod yn cyflwyno'r negeseuon hyn i bob plentyn ysgol yng Nghymru. Dylai rhan o'r cwricwlwm cenedlaethol newydd ganolbwyntio ar addysgu pobl ifanc sut i fwyta'n iach a sut i fyw bywyd iach. Nid yw'r dull o'r brig i lawr wedi gweithio hyd yn hyn, felly gadewch i ni ddewis dull o'r gwaelod i fyny yn lle hynny. Diolch i chi - diolch yn fawr.